หุ้นบวกเฉียด3%เก็งกำไรบจ.ไตรมาส1กระฉุด
ดัชนีหุ้นไทยปิดตลาดวันนี้ที่ระดับ&nbsp; 788.80 จุดบวก17.40 จุดหรือ2.26% ด้วยมูลค่าการซื้อขายกว่า 23,228 ล้านบาท
30 มี.ค. 2553

ดัชนีหุ้นไทยปิดตลาดวันนี้ที่ระดับ  788.80 จุดบวก17.40 จุดหรือ2.26% ด้วยมูลค่าการซื้อขายกว่า 23,228 ล้านบาท
นายอดิศักดิ์ คำมูล  ผู้อำนวยการฝ่ายวิเคราะห์ บล. เคจีไอ (ประเทศไทย) กล่าวว่า วันนี้ดัชนีหุ้นไทยปรับตัวเพิ่มขึ้นแรงกว่าตลาดหุ้นในภูมิภาคเอเชียที่เฉลี่ยบวกกันในระดับที่ไม่เกิน 1%  แต่หุ้นไทยบวกเกิน  2%   ซึ่งส่วนหนึ่งเป็นผลมาจากการปรับตัวเพิ่มขึ้นของหุ้นกลุ่มพลังงานและธนาคารพาณิชย์ที่พุ่งขึ้นพร้อมๆกัน
นอกจากนี้เหตุดัชนีที่พุ่งขึ้นอย่างแรงเพราะนักลงทุนคาดการณ์กันว่า ผลประกอบการของบริษัทจดทะเบียน(บจ.)ในไตรมาส1ของปี 2553  จะออกมาเติบโตดีต่อเนื่องและยังมองกันว่าปีนี้ผลกำไรสุทธิของบจ.จะเติบโตได้อีกประมาณ 10.9%  หรือคาดว่าปีนี้จะมีกำไรสุทธิรวมที่ 5แสนล้านบาท จากปี 2552 ที่บจ.ทั้งตลาดมีกำไรสุทธิรวม   4.5 แสนล้านบาท
สำหรับตลาดหุ้นวันพุ่งนี้คาดว่าคงจะไปได้ไม่มากนักจากวันนี้และให้กรอบการเคลื่อนไหวของดัชนีโดยมีกรอบแนวรับที่ 785-783 จุดส่วนแนวต้านที่ระดับ 796-799 จุด ซึ่งการขึ้นลงของตลาดตอนนี้จะเป็นลักษณะเมื่อมีแรงขายก็จะมีแรงซื้อสวนเข้ามาทันที
เพราะนักลงทุนมีความเชื่อต่อพื้นฐานของเศรษฐกิจและการเติบโตของกำไร และช่วงนี้ถือว่าหุ้นไทยเป็นตลาดหุ้นที่ดีที่สุดของภูมิภาคเอเชีย ส่วนประเด็นการเมืองก็จะยังคงกดดัน